**CAIET DE SARCINI**

**Servicii de organizare eveniment „*Rubik Hub Community & Demo Day”* in data de 26 mai 2023, Sala de conferințe a Casei Muzeelor, Muzeul National al Literaturii Romane, Iași**

1. **Context ACHIZITIE:**

**Agenția pentru Dezvoltare Regională Nord-Est**, **prin Direcția Dezvoltarea Afacerilor- Rubik Hub va** organiza, pe data de **26 mai 2023, la Iași, in Sala de conferințe a Casei Muzeelor, evenimentul *Rubik Hub Community & Demo Day***, un eveniment dedicat comunității de fondatori de start-up din Iași, dar și din alte orașe din România și din afara țării.

**Rubik Hub Community & Demo Day** este un eveniment de o zi la care vor lua parte aproximativ 60 de persoane: fondatori de startup, inovatori, investitori, persoane din mediul universitar și specialiști în diverse domenii conexe.

Ecosistemul de startup din România cunoaște o dezvoltare rapidă în ultimii ani, iar lucrul acesta se datorează mai ales spiritului colaborativ al actorilor din ecosistem, susținerii reciproce a acceleratoarelor active din România, dar și din alte țări, precum și infuziei de inovație pe care o aduc startup-urile.

Prin acest eveniment ne propunem să punem în valoare și să promovăm afacerile de tip startup din Iași și din Regiunea Nord-Est a țării, dar și să atragem atenția investitorilor și specialiștilor din ecosistem din România asupra tinerilor cu potențial din regiune și a afacerilor pe care aceștia le dezvoltă, în vederea susținerii lor în parcursul de dezvoltare și, în final, a obținerii investițiilor de care au nevoie.

În cadrul evenimentului vor avea loc:

1. O competiție de idei de afaceri în cadrul incubatorului Rubik EDU Advanced, ediția a 7-a, la care vor participa 15 echipe de startup.

2. Două paneluri de discuție pentru fondatori de startup, susținute de specialiști atât din Iași, cât și din București, Cluj, Brașov și alte orașe din țară, pe teme precum: ”Pași de urmat pentru obținerea primei investiții” și ”Ce presupune scalarea pe noi piețe?”.

Conectarea fondatorilor cu mentorii si mediul antreprenorial local contribuie la dezvoltarea ecosistemului de startupuri din regiunea Nord Est prin infuzia de capital uman si creșterea numărului de parteneriate după eveniment, prin nivelul de cunoștințe si experiențe de creștere.

1. **Valoarea estimata a contractului de prestări servicii: 15.400 lei fără TVA**
2. **Informații generale:**

Invitațiile si confirmările de participare aferente evenimentului sunt in sarcina autorității contractante. Listele de prezență vor fi întocmite de responsabilul de proiect din partea autorității contractante.

Autoritatea contractantă își asumă respectarea numărului maxim de persoane ( 5 persoane) care vor beneficia de serviciile de cazare.

Facturarea, respectiv plata serviciilor de catering, cazare vor fi efectuate corespunzător cu numărul de persoane participante și pentru care s-au prestat efectiv serviciile, dar fără a fi depășită valoarea contractata pe categorie de servicii.

Este necesara prezenta reprezentantului ofertantului in cadrul evenimentului, pentru orice probleme care intervin legate de serviciile solicitate.

**Ofertantul va mentiona in cadrul propunerii tehnice urmatoarele: nume, prenume, telefon mobil al persoanei care se va deplasa in locul de derulare a activitatilor pentru solutionarea prompta a situatiilor generate de implementarea contractului.**

În propunerea tehnico-financiară, ofertantul va prezenta atât costurile unitare, cât și costurile totale pentru serviciile prestate pentru eveniment, ținând cont de toate cheltuielile inerente organizării evenimentului, inclusiv taxe.

Autoritatea Contractantă va anunța prestatorul despre orice modificare, înainte de data inițială de desfășurare a evenimentului, în măsura în care aceste informații sunt cunoscute în timp util (cu cel puțin 1 zi lucrătoare înainte de desfășurarea evenimentului).

**Responsabili de contract din partea achizitorului sunt:**

* **Raluca Alexandrescu** – Expert Birou Educație Antreprenoriala, Direcția Dezvoltare Afacerilor, ADR Nord-Est, telefon: 0749330937, e-mail:raluca@rubik.hub.ro - va asigura primirea, înregistrarea și îndrumarea participanților, gestionarea numărului de participanți la eveniment și transmiterea acestui număr prestatorului, transmiterea informațiilor pentru realizarea materialului video de prezentare a evenimentului.
* **Florentina Ciobanu -** Expert Direcția Dezvoltarea Afacerilor, ADR Nord- Est, telefon: 0745610834, email: [florentina.florea@adrnordest.ro](mailto:florentina.florea@adrnordest.ro), cu rol în administrarea operațională a contractului (monitorizare termene de realizare a serviciilor prestate, comunicarea în cadrul contractului, realizarea modificărilor contractuale, daca e cazul) și va asigura recepția serviciilor.

1. **SCOPUL ACHIZITIEI:**

Contractarea operatorului economic care va presta serviciile de organizare a evenimentului ***Rubik Hub Community & Demo Day* in data de 26 mai 2023,** constând în următoarele activități:

1. **Servicii de catering: 1 masa prânz, 2 x coffee- break si 1 masa cina pentru data de 26 mai 2023;**
2. **Servicii foto- video pentru data de 26 mai 2023;**
3. **Servicii de cazare: pentru perioada 25- 27 mai 2023,** unitate de cazare4\* stele, situată în zona centrala a municipiului Iași;
4. **Livrare materiale pentru eveniment.**
5. **SPECIFICATII TEHNICE**

|  |  |
| --- | --- |
| **Perioada/locația: 26 mai 2023, Sala de conferințe a Casei Muzeelor, Muzeul National al Literaturii Romane, Iași**  **Participanți la eveniment: minim 50 – maxim 60 persoane**  **Durata evenimentului: 1 zi, in intervalul orar 10:00- 18:00**  **Agenda evenimentului si numărul exact de participanți vor fi comunicate prestatorului cu minim 1 zi lucrătoare înainte de data desfășurării evenimentului**.  Închirierea spațiului de desfășurare a evenimentului ( locația) nu face obiectul achiziției. Mobilierul necesar (mese, scaune etc.) pentru organizare catering este pus la dispoziție de locația evenimentului, într-un spațiu separat de locul unde se derulează restul activităților. Locația ( sala ) evenimentului are acces la internet wireless.  In cadrul ofertei tehnice, ofertanții vor avea in vedere prestarea următoarelor servicii conexe:  - suport logistic cu personal suport adecvat in vederea realizării transportului, manipulării, incarcare-descarcare, montare/demontare mobilier si echipamente, asigurarea curățeniei in spatiile utilizate, necesare derulării serviciilor solicitate; personal pentru a aranja/amenaja zona pentru bufet, debarasare şi curățare mese, preluare accesorii de servire pentru curățare la sediul propriu sau in locație , etc.   - furnizarea accesoriilor de servire, în număr suficient (pahare, cești de cafea, platouri, farfurii, șervețele, tacâmuri etc.). Nu se acceptă accesorii de servire din material plastic /de unică folosință;  - păstrarea la cald a băuturilor/preparatelor calde (acolo unde este cazul). | |
| **1. Servicii catering pentru data de 26 mai 2023 (1 masa prânz, 2 coffee- break si 1 masa cină)** | |
| Serviciile de catering vor fi prestate la locația de desfășurare a evenimentului, după cum urmează:  **1.1** **Prânz, in intervalul orar 13:00 – 14:00, pentru un număr de minim 15– maxim 20 persoane**, astfel:  Meniul pentru masa de pranz va fi servit în sistem bufet suedez si va include preparate din bucătăria internaționala.  Meniu prânz:   * **preparate culinare calde** - constând in preparate din carne de porc/vită/pasăre/pește – min. 150 gr/pers. (produs finit), garnituri variate (preparate din legume, cartofi, orez etc) – min. 150 gr/pers, salate diverse – 150 gr/pers; * **desert** –min. 100 gr/pers; * **pâine,** * **apa carbogazoasa/plata la sticla de 330 ml/pers.**   **1.2 Doua pauze de cafea ( coffee break):**   1. **una in intervalul orar 14.00 – 14.15, pentru un număr de minim 20- maxim 25 persoane;** 2. **una in intervalul orar 16.30-17:00, pentru un număr de minim 50 - maxim 60 persoane.**   Pentru fiecare persoana, la fiecare pauză, serviciile constau in: o cafea de minim 150 ml, zahar la plic ambalat individual 5 g, lapte condensat, ceai la plic ambalat individual 5 g, apă carbogazoasa/plată in ambalaj din sticla (exclus plastic !) de 330 ml/pers., produse de patiserie (foitaj) dulce și sărată cel puțin 150 gr. de persoana (**cel puțin 3 sortimente care se vor descrie in clar, inclusiv gramaj).** Exclus covrigei din comerț si snacks-uri tip salatini.  **1.3** **Cina in intervalul orar 18:00 – 20:00, pentru un număr de minim de 50 – maxim 60 persoane**, astfel:  Meniul pentru masa de prânz va fi servit în sistem bufet suedez si va include preparate din bucătăria internaționala.  Meniu cina:   * **preparate culinare calde** - constând în preparate din carne de porc/vită/pasăre/pește – min. 150 gr/pers. (produs finit), garnituri variate (preparate din legume, cartofi, orez etc) – min. 150 gr/pers, salate diverse – min. 150 gr/pers; * **desert -** min. 100 gr/pers; * **pâine,** * **apa carbogazoasa/plata la sticla de 330 ml/persoana.**   Prestatorul are obligația sa:  - se asigura ca mâncarea este caldă în momentul servirii, iar calitatea produselor servite este la un standard ridicat (produse proaspete, în termen de valabilitate/garanție) iar prestarea serviciilor respecta normele stabilite de legislația in vigoare.  - asigure accesorii de servire, în număr suficient pentru toți participanții la eveniment (nu se acceptă accesorii de servire din material plastic).  **Pentru toate serviciile de catering (prânz, cină, coffee break**), ofertanții vor preciza in clar in cadrul ofertei tehnice sortimentele si gramajele aferente produselor servite, serviciile conexe prestate, precum și modul de îndeplinire a cerințelor minime solicitate.  **Pentru serviciile de catering pentru prânz și cină**, ofertanții vor preciza in clar in cadrul ofertei tehnice cate 2 variante de meniu diferite.  Ofertanții vor anexa documente de înregistrare sanitar-veterinara si pentru siguranța alimentelor pentru unitățile de vânzare cu amănuntul și autorizație de transport emise de DSVSA. |  |
| 1. **Servicii foto-video pentru data de 26 mai 2023** | |
| În data de 26 mai 2023, intervalul orar 10.00-18.00, vor fi prestate servicii foto/videocu 2 operatori (1 operator video si un operator foto ) cu aparatura profesionala de specialitate a furnizorului de servicii, care se vor deplasa la locația de desfășurare a evenimentului;  **Serviciile necesare sunt**:   * Servicii filmare audio-video cu o camera video mobila si cu o camera video fixa, la o rezoluție de 4K, pe tot parcursul zilei de 26 mai 2023, în intervalul orar menționate anterior, cu echipament adecvat (1 camera video fixa și 1 cameră mobilă, lavalieră pentru interviuri și alte accesorii necesare), astfel încât să poată fi realizate și livrate fișiere audio-video cu rezoluție FullHD (1920x1080p), format cadre 16:9, fără erori de încadrare, de claritate, de luminozitate, de culoare, cu sunet clar, inteligibil. Pe parcursul desfășurării evenimentului autoritatea contractantă va realiza interviuri cu maxim 10 fondatori, interviuri ce vor fi filmate de prestator. * Servicii fotografiere in stil foto- jurnalistic si editare fotografii, **minim 150 fotografii pe eveniment**, editate si livrate cu următoarele caracteristici: format JPEG, rezoluție minima 12 Mpx, calitate (încadrare corecta, claritate, luminozitate, contrast, fără pete). Calupul de poze livrate trebuie să conțină imagini cu momentele cheie din timpul evenimentului (înscrierea participanților, deschiderea evenimentului, ansamblu cu fiecare membru al echipei Rubik Hub, mentori si fondator, ateliere, prezentari, sesiuni de mentorat, fotografii de grup) * Servicii montaj videoclip de promovare (pentru tot evenimentul) pe baza filmărilor efectuate in data de 26 mai 2023, **videoclip cu fundal sonor cu durata de pana la 4 minute**. Montaj realizat la o rezoluție FullHD -1920x1080p la minim 23,976 fps.   Toate costurile necesare pentru realizarea serviciilor solicitate (manoperă, echipamente, cabluri, resurse umane etc.) vor fi incluse în prețul ofertei.  Fotografiile si filmările brute se vor transmite in format digital prin intermediul site-urilor de transfer date, in termen de maxim 2 zile lucrătoare de la finalizarea evenimentului. In termen de 3 zile lucrătoare de la predarea materialului brut, responsabilii din partea Autorității Contractante vor transmite cadrele selectate (momentele cheie) si varianta de fundal sonor cu tematica agreata pentru realizarea videoclipului. In termen de 20 zile lucrătoarea de la transmiterea cadrelor si a coloanei sonore, prestatorul va preda videoclipul.  In termen de 25 zile lucrătoare de la finalizarea evenimentului, vor fi predate autorității contractantante toate fotografiile editate. Livrarea acestora, în format digital se va face prin site-uri de transfer de date (cloud) la rezoluție FullHD, codec MP4 (x264). Recepția serviciilor foto-video se va consemna într-un proces verbal, iar factura se va emite în baza procesului verbal de recepție semnat de ambele părți.  Corespondenta dintre autoritatea contractanta si prestatorul de servicii se va realiza telefonic si prin intermediul poștei electronice.  Ofertanții vor preciza, in cadrul ofertei tehnice: personalul care prestează serviciile, modelul echipamentelor folosite si metodologia de lucru conform cerințelor minime solicitate. |  |
| 1. **Servicii cazare in perioada 25- 27 mai 2023** | |
| **Servicii de cazare într-o unitate de cazare clasificata cu 4\* stele**, situată în zona centrala a municipiului Iași, detaliate mai jos:   * Cazare 2 nopți: check in – 25 mai 2023 si check out - 27 mai 2023; * Minim 3 persoane – maxim 5 persoane, camere regim single. * Mic dejun inclus; * Baie proprie/camera; * Acces gratuit la wifi; * Acces gratuit parcare pentru minim 3 – maxim 5 mașini.   Diagramele de cazare se vor întocmi de către prestator, împreuna cu responsabilul de eveniment din cadrul autorității contractante, cu minim 48 de ore înainte de desfășurarea evenimentului.  Plata acestor servicii se va face in concordanta cu numărul efectiv de persoane cazate, fără depășirea valorii totale ofertate, pentru aceasta categorie de servicii.  Toate costurile suplimentare determinate de servicii oferite de hoteluri (mini-bar, room-service, servicii de spălătorie, convorbiri telefonice etc.) vor fi achitate individual, de fiecare participant, înainte de părăsirea unității de cazare.  **Locația de cazare este unica pentru toți participanții**.  Anularea rezervării se va efectua cu min. 48 ore înainte de intrarea la cazare.  Ofertantul va specifica in clar, in cadrul ofertei tehnice denumirea unității de cazare ofertate, adresa si va descrie modul de realizare a serviciilor solicitate. Se va anexa certificatul de clasificare a structurii de cazare. | |
| 1. **Livrare materiale pentru eveniment** | |
| Prestatorul va livra urmatoarele materiale:   1. Tricouri unisex - 7 bucati; 2. Lanyard-uri textile- 60 bucati; 3. Ecusoane - 60 bucati; 4. Diploma premianti (tip CEC) - 3 bucati.   Reprezentantii autoritatii contractante vor distribui materialele participantilor la evenimentul ***Rubik Hub Community & Demo Day*** in ziua sosirii lor, pe 26 mai 2023.  Caracteristi tehnice minime ale produselor:   1. *Tricouri unisex – 7 bucati*  * Culoare: galben; * Tricouri unisex; * Etichetă cu mărime fără marcă; * Detalii material: 100 % bumbac; * Mărimi: M - 7 bucăți. * Personalizate pe fata cu mesajul „Undercover Superhero” iar pe spate cu mesajul ” How can I help?” * Dimensiune personalizare/mesaj: 15 cm x 20 cm; * Tehnica imprimare: printare direct in țesătură( DTG), pe ambele fete.  1. *Lanyard-uri -60 bucati. Nepesonalizate*  * Lanyard cu carabină metalică; * Dimensiune: 20 mm lățime si 56 cm lungime; * Culoare: negru  1. *Ecusoane – 60 bucăți*  * Ecusoane cartonate, ștanțate, carton de 350 g., dimensiuni aproximative 70x100mm, * Print color față /verso; cu denumirea si agenda evenimentului.  1. Diploma premianti (tip CEC) - *3 bucati*  * Machete PVC, dimensiuni aproximative 700x330 mm; * Grosime 5mm; * Tehnica imprimare: print UV, rezolutie print 1200x1200 dpi; * Print color cu denumirea evenimentului si categoria: Premiul I, Premiul II, Premiul III.   Autoritatea contractantă va transmite elementele pentru personalizare (logo, informații pentru ecusoane etc) în termen de 1 zi lucrătoare de la semnarea contractului.  Materialele vor fi puse la dispoziția Autorității Contractante cel târziu în data evenimentului, ora 09:00 si vor fi recepționate pe baza de proces verbal de recepție semnat de reprezentanții parților. Factura se va emite în baza procesului verbal de recepție semnat de ambele părți.  In cadrul ofertei tehnice, ofertanții vor preciza in clar: numărul de bucăți și caracteristicile produselor ofertate, precum si termenul de livrare. | |

1. **Recepție, facturare și plăți**

Serviciile de organizare eveniment se vor recepționa pe baza de proces verbal semnat de reprezentanții părților, in termen de maxim 5 zile lucrătoare de la data finalizării evenimentului.

Livrabilele rezultate in urma prestării serviciilor foto-video solicitate, respectiv fotografiile editate și un videoclip de promovare, se vor recepționa pe bază de proces verbal semnat de reprezentanții părților, in termen de maxim 25 zile lucrătoare de la data finalizării evenimentului.

Facturile emise de prestator vor fi însoțite de proces verbal semnat de reprezentanții părților

Plata facturilor emise se va realiza in termen de maxim 30 zile de la data primirii facturii/facturilor la sediul achizitorului.

**VII. OFERTA FINANCIARA** va fi detaliată conform Formularului nr. 10 anexat documentației de atribuire.

Prețurile ofertate includ toate cheltuielile necesare prestării serviciilor care fac obiectul achiziției (deplasări, detașări, terți, produse - echipamente, materiale consumabile, manoperă, manipulare etc.), inclusiv serviciile accesorii prestate conform cerințelor din Caietul de sarcini.

Se vor respecta prevederile legale privind cota de impozitare TVA valabile la data emiterii facturii fiscale.

Prețurile unitare ofertate sunt ferme, în lei, și nu se actualizează pe parcursul derulării contractului

**Anexa Caiet de Sarcini**

**Proces verbal de recepție**

***Servicii organizare eveniment***

*(model)*

Conform contractului de prestări servicii nr. ......../.................. încheiat între Agenția pentru Dezvoltare Regională Nord Est, în calitate de autoritate contractantă si ................ SRL, în calitate de prestator, în perioada ............... au fost prestate următoarele servicii:

1. **Servicii de cazare în cadrul Hotel.......,** pentru **...**  persoane în ....camere single (cu mic dejun si parcare incluse) - 2 nopți, conform diagrama cazare:

|  |  |  |  |  |
| --- | --- | --- | --- | --- |
| Nr. Crt. | Nume si prenume | Tip camera | Check-in | Check-out |
|  |  |  |  |  |
|  |  |  |  |  |
|  |  |  |  |  |

2.    **Servicii de catering prânz, coffee break si cina în regim bufet suedez,**

* **in data de 26.05.2023:**

Am asigurat următorul meniu:

* 1 coffee break 14:00- 14:15, pentru un număr de ..........participanți

......................

......................

......................

* 1 coffee break 16:30- 17:00, pentru un numar de ..........participanti

........................

.......................

* 1 masă prânz, pentru un număr de ..........participanti

......................

......................

......................

* 1 masă cină, pentru un număr de ..........participanti

......................

......................

Spațiul unde au fost prestate serviciile de catering, respectiv spațiul din ........ a fost aranjat/amenajat/dotat, după cum urmează:

-        in data de ......

Au fost asigurate toate resursele umane (ospătar in data de .........) si alte resurse materiale necesare pentru derularea in condiții optime a tuturor activităților de servire/coffee break/masă prânz/masă cină. Ne-am asigurat ca toate elementele de utilitate pentru buna desfășurare a evenimentului (veselă, sticlărie, tacâmuri inox, alte articole de menaj, accesorii de servire etc.) au fost puse la dispoziția participanților.

Numărul de persoane pentru care au fost prestate serviciile este de ..........., conform listei de prezenta anexata.

**4. Servicii foto si video pentru eveniment**

- S-a realizat unui număr de .............. fotografii în stil foto-jurnalistic pe parcursul desfășurării evenimentului (data de 26 mai 2023, în intervalul orar ................), format JPEG, rezoluție minima 12 Mpx.

- S-a efectuat înregistrarea audio-video a evenimentului (data de 26 mai 2023,, în intervalul orar................) cu personal (...... operator/operatori) și echipament adecvat (1 camera video fixa și 1 cameră mobilă, lavalieră pentru interviuri și alte accesorii necesare)

- Au fost filmate ..........interviuri

***Livrarea materialelor foto și video brute se va face în maxim 2 zile lucrătoare de la încheierea evenimentului. Receptia se poate face în același timp cu recepția serviciilor de organizare a evenimentului sau într-un proces vebal distinct.***

**S-au realizat si livrat in format digital următoarele materiale:\***

- 1 montaj de ......... minute realizat prin combinarea cadrelor selectate (momente cheie), coloana sonoră adăugată și sunet sincronizat, coerent, relevant pentru eveniment. Montajul final a fost livrat în format digital prin site-uri de transfer de date (cloud) la rezoluție FullHD, 1920x1080p la minim 23,976 fps.

- ............ de fotografii, format JPEG, rezoluție minimă 12 Mpx, calitate (încadrare corectă, claritate, luminozitate, contrast, fără pete). Fotografiile livrate conțin imagini cu momentele cheie din timpul evenimentului (înscrierea participanților, deschiderea evenimentului, ansamblu cu fiecare membru al echipei Rubik Hub, mentori si fondator, ateliere, prezentari, sesiuni de mentorat, fotografii de grup). Fotografiile au fost livrate în format digital prin site-uri de transfer de date (cloud).

*\** ***Livrare si recepția fotografiilor editate și a videoclipului de promovare se vor face în termen de 25 de zile lucrătoare de la data finalizării evenimentului. Recepția se va realiza printr-un proces verbal distinct.***

**4. Livrare materiale**

În data de ......, am livrat următoarele materiale:

1.............

2...............

Etc.

Pe toata durata evenimentului a fost prezent din partea societății noastre dl/dna ......... .

Toate serviciile au fost realizate cu respectarea tuturor cerințelor și la calitatea specificate în Caietul de sarcini – Anexa la Contractul de servicii cu nr. ......./.......................,

|  |  |
| --- | --- |
| **Prestator** | **Autoritate Contractanta** |
| *....................... (denumire)* | **Agenția pentru Dezvoltare Regionala Nord-Est** |
| *....................... (nume si prenume)*  *........................(semnături)* | ....................... *(nume si prenume)*  *........................(semnături)* |